ایردوغان: اذان سیسینی  جیم قیلیشیگه خدا خواهله‌سه رخصت بیرمه‌یمیز
جمهور رئیس رجب طیب ایردوغان، امت نینگ ایلک قبله‌سی، پیغمبرلر شهری بیت المقدس شریف، برچه‌ مسلمانلر نینگ حرَمی عزت و ناموسی اېکنینی ایتدی.
ایردوغان، ایستا‌نبول خلیچ کنگره مرکزیده اویوشتیریلگن « خلق‌ارا بیت المقدس شریف جمغرمه‌سی ییغینی نینگ آچیلیشیده  معروضه‌ قیلدی.
ایردوغان،
« تاریخ و اعتقادیمیزدن میراث قالگن مسوولیت بیلن، بیت المقدس شریف دواسیگه، فلسطین لیک برادرلریمیز نینگ حق و عدالت کوره‌شیگه کتّه‌ اهمیت بیره‌میز. بیت المقدس شریف اوچون سعی- حرکت قیله‌میز» دېدی.
فلسطین مسأله‌سی عادل بیر ییچیم تاپمسدن توریب  منطقه‌ده تینچلیک و برقرارلیک نینگ تأمینی ممکن اېمس دېگن ایردوغان،
« بو نینگ اوچون بیرینچی ا‌ورینده خلق‌ارا حقوققه و آلینگن قرارلرگه حرمت قیلیش کیره‌ک» دېب ایتدی.
بیت المقدس شریف نینگ  مسلمانلر اوچون اهمیتی اوستیگه تا‘خته‌گن ایردوغان، مسلمانلرگه بیت المقدس شریف،  الاقصی مسجدینی تیز- تیز زیارت اېتیشگه چقیردی.
مسجدلرده بامداد نمازی اذانینگ  ایتیلیشینی منع قیلیش  اوچون رېجه‌لنگن بیر قانون هنوز هم اسرائیل پارلمانیده  کوتیب تورگنینی  اېسله‌تگن ایردوغان،
« شونده‌ی بیر موضوع نینگ کون ترتیبیگه کیلیشی حتا  کتّه‌ اویت دیر. بیزگه  هر فرصتده دین و وجدان اېرکینلیگیدن بحث اېتگنلر، بو موضوعده جیم- جیت قالیب گویا تشلنگن قدملرنی تصدیق قیلگن وضعیتده بولیشی عبرت بیرووچی. بیت المقدس شریف سمالریدن اذان سیسینی  جیم قیلیشیگه خدا خواهله‌سه رخصت بیرمه‌یمیز» دېب بیلدیردی.
ایردوغان،
« اگر  اعتقادینگیزگه ایشانسنگیز ایشانچ اېرکینلیگیدن نیمه‌گه‌ قورقه‌سیز؟
بیز نینگ بونده‌ی بیر معمامیز یوق، بیز  اعتقادیمیزگه ایشانه‌میز. اونینگ اوچون هم ایشانچ اېرکینلیگیدن قورقمه‌یمیز. اسرائیل باشقرووچیلریگه هم بونی اېسله‌ته‌من،  اعتقادینگیز گه ایشانسنگیز آذان سیسیدن نیمه‌گه‌ قورقه‌سیز؟ دېدی.
جزاسیز قالگن هر جنایت،  جنایتچینی ینه‌ هم کوپراق جنایت قیلیشگه   یونه‌لتیره‌دی. فلسطینده ایسرائیل نینگ ایشله‌گن جنایتلر بارگن سری اوج آلیشی نینگ سببی بو اېکنینی ایتگن ایردوغان،
ایشلنگن جنایت، قتل عاملر و ظلم خلق‌ارا حقوق دایره‌سیده حسابینی سوره‌ش کیره‌ک، منطقه‌ده تینچلیک و برقرارلیک ایزلنیشلری بوندن  ضرر کوریشی محقق.» دېب ایتدی.
ایردوغان، "اسرائیل نینگ تورلی  کوچلردن  آلگن جسارت بیلن حقوق تنیمسلیگینی  قطعيلیک بیلن دوام اېتتیرماقده" دېب، ایتدی.
جمهور رئیس ایردوغان، ییچیم نینگ یگانه‌ یولی 1967 چیگره‌لری ایچیده، پایتختی  شرقي بیت المقدس بولگن، مستقل و حاکم بیر فلسطین دولتی نینگ توزیلیشی اېکنینی ایتدی.
ایردوغان، امریکا قوشمه‌ ایالتلری اسرائیل ده‌گی  اېلچیخانه‌سی نینگ بیت المقدس شریفگه کوچیریلیشی جوده‌ هم خوفلی و ینگلیش اېکنینی ایتدی.
ایردوغان، حماس اعلان قیلگن سیاست حجتینی، هم فلسطین دواسیده همده‌ حماس بیلن فتیح اورته‌سیده‌گی کیلیشوو جریانیگه تشلنگن مهم‌ بیر قدم اېکنینی  افاده‌ اېتدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
